*Līguma par sekundārās ambulatorās veselības*

*aprūpes pakalpojumu sniegšanu un apmaksu*

*7.1.33.punkts*

**Ārstniecības iestādes kompensācijas maksājuma gatavības režīma nodrošināšanai aprēķina metodika un apmaksas kārtība**

1. DIENESTS par ārstniecības personu pieejamības, ārstniecības iestāžu darbības un valsts apmaksāto veselības aprūpes pakalpojumu pieejamības saglabāšanu un nodrošināšanu pēc ārkārtas situācijas beigām (gatavības režīma nodrošināšana) IZPILDĪTĀJAM maksā kompensācijas maksājumu (turpmāk - Kompensācijas maksājums).
2. Kompensācijas maksājums tiek noteikts atbilstoši 2020.gada 12.marta Ministru kabineta rīkojumam Nr. 103 “Par ārkārtējās situācijas izsludināšanu” par periodu no 2020. gada 13. marta līdz ārkārtas situācijas beigām.
3. DIENESTS Kompensācijas maksājumu maksā par pakalpojumu veidiem, kas atbilstoši 2020.gada 25.marta Veselības ministrijas izdotajam rīkojumam Nr. 59 “Par veselības aprūpes pakalpojumu sniegšanas ierobežošanu ārkārtējās situācijas laikā” (turpmāk – Rīkojums Nr.59) tiek ierobežotas vai tiek pārtraukta to nodrošināšana pilnībā līdz ārkārtas situācijas beigām, ievērojot šādus nosacījumus:
   1. tajos sekundārās ambulatorās veselības aprūpes pakalpojumu veidos, kuros līgumā noteikts plānotais finanšu apjoms pakalpojumu apmaksai, DIENESTS Kompensācijas maksājumu maksā, ja IZPILDĪTĀJA faktiski sniegtais pakalpojumu apjoms mēnesī kopā ar iepriekšējā periodā sniegto neapmaksāto pakalpojumu apjomu ir mazāks par līgumā plānoto attiecīgā mēneša apjomu;
   2. tajos sekundārās ambulatorās veselības aprūpes pakalpojumu veidos, kuros DIENESTS sniegtos pakalpojumus apmaksā atbilstoši faktiski sniegtajam pakalpojumu apjomam (līgumā nav noteikts plānotais finanšu apjoms pakalpojumu apmaksai), DIENESTS Kompensācijas maksājumu maksā, ja IZPILDĪTĀJA faktiski sniegtais pakalpojumu apjoms mēnesī ir mazāks par iepriekšējā periodā sniegto pakalpojumu apjomu.
4. DIENESTS par šī dokumenta 3.1.apakšpunktā noteiktiem pakalpojumiem Kompensācijas maksājumu IZPILDĪTĀJAM aprēķina šādā kārtībā:
   1. nosaka starpību starp mēnesim līgumā plānoto pakalpojuma apjomu un faktiski sniegto pakalpojumu apjomu attiecīgajā mēnesī, kam pieskaitīts iepriekšējā periodā sniegto neapmaksāto pakalpojumu apjoms;
   2. aprēķina tarifu kompensējamo elementu koeficientu (pakalpojuma tarifa darba samaksas (D), valsts sociālās apdrošināšanas obligātās iemaksu (S), pieskaitāmo un netiešo ražošanas izmaksu (U) un administratīvo izdevumu (A)) no IZPILDĪTĀJA faktiski sniegtā pakalpojumu apjoma janvāra un februāra mēnešos (dati Vadības informācijas sistēmā uz 09.04.2020.);
   3. Kompensācijas maksājuma apjomu IZPILDĪTĀJAM nosaka, reizinot šī dokumenta 4.1.apakšpunktā noteiktajā kārtībā aprēķināto pakalpojumu apjoma starpību ar šī dokumenta 3.2.apakšpunktā noteiktajā kārtībā aprēķināto tarifu kompensējamo elementu koeficientu.
5. DIENESTS par šī dokumenta 3.2.apakšpunktā noteiktiem pakalpojumiem Kompensācijas maksājumu IZIPILDĪTAJAM aprēķina šādā kartībā:
   1. nosaka nesniegto pakalpojumu apjomu attiecīgajam mēnesim, ņemot vērā janvāra un februāra mēnešos (dati Vadības informācijas sistēmā uz 09.04.2020.) sniegto pakalpojuma apjomu, kas sadalīts ar divi, un no iegūtā apjoma atņemot attiecīgajā mēnesī faktiski sniegto pakalpojumu apjomu;
   2. aprēķina tarifu kompensējamo elementu koeficients (pakalpojuma tarifa darba samaksas (D), valsts sociālās apdrošināšanas obligātās iemaksu (S), pieskaitāmo un netiešo ražošanas izmaksu (U) un administratīvo izdevumu (A)) no IZPILDĪTĀJA faktiski sniegtā pakalpojumu apjoma kalendārā gada  janvāra un februāra mēnešos (dati Vadības informācijas sistēmā uz 09.04.2020.);
   3. Kompensācijas maksājuma apjomu IZPILDĪTĀJAM nosaka, reizinot šī dokumenta 5.1.apakšpunktā noteiktajā kārtībā aprēķināto nesniegto pakalpojumu apjomu ar šī dokumenta 5.2.apakšpunktā noteiktajā kārtībā aprēķināto tarifu kompensējamo elementu koeficientu.

1. IZPILDĪTĀJAM fiksētie ikmēneša maksājumi tiek saglabāti līgumā noteiktā apjomā neatkarīgi no sniegtā pakalpojumu apjoma.
2. Kompensācijas maksājuma apjoms netiek aprēķināts par pacienta līdzmaksājumiem.
3. IZPILDĪTĀJS ir tiesīgs, no Kompensācijas maksājuma veikt maksājumus tikai darba samaksai, valsts sociālās apdrošināšanas obligāto iemaksu, pieskaitāmo un netiešo ražošanas izmaksu un administratīvo izmaksu segšanai (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei). IZPILDĪTĀJS nav tiesīgs no kompensācijas maksājuma gatavības režīma nodrošināšanai gūt peļņu. IZPILDĪTĀJAM jāievēro Eiropas Savienības komercdarbības atbalsta politikas pamatprincipus, kas ir noteikti Līguma par Eiropas Savienības darbību 107. un 108.pantā. DIENESTAM ir tiesības kontrolēt piešķirtā Kompensācijas maksājuma izlietojumu un atbilstību tā mērķim.
4. Ja IZPILDĪTĀJS no kompensācijas maksājuma gatavības režīma nodrošināšanai sedz darba samaksas izmaksas, tad darbiniekam var kompensēt atlīdzību līdz 75 procentiem no iepriekšējo sešu mēnešu vidējās atlīdzības apmēra, bet ne vairāk kā trīskāršā Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmērā.
5. Aprēķinātais koeficients katrā pakalpojumu veidā (AP03 un APSV) tiks norādīts finanšu paziņojumā, ko DIENESTS nosūta IZPILDĪTĀJAM līdz 2020.gada \_.\_\_\_\_\_.
6. IZPILDĪTĀJAM būs jāiesniedz DIENESTAM atskaites par Kompensācijas maksājuma izlietojumu, par ko DIENESTS informēs vēlāk.